127 



COMBRETACEAE; USUS. 



128 



Rhizophorae (quas gens Arawacorum ideo Kakuttiru i.e. arbores 

 multipedes vocat: Mart.). 



In culturam frequentiorem unica Terminalia Catappa propter 

 semina edulia vocata est, quae originitus Indiae orientalis civis 

 olim in American! introducta est. Haud raro ibidem e cultura 

 effugit et hodie passim in silvis quasi spontanea offenditur. Teste 

 Aubletio in Guyana gallica etiam Terminaiiam Fameam passim 

 colunt. 



Eichler. 



USUS COMBRETACEARUM 



in medicina, oeconomia et arte praecipue speciebus geronto- 

 gaeis praebetur; americanarum perexiguus est. 



Inter materias, quibus hae plantae utilitatem debent, primum 

 occupat locum Tanninum. Quod in omnibus fere stirpis partibus 

 offenditur, praesertim in fructu et cortice ; nonnullae id etiam gallis 

 et excrescentiis aliis per insectorum ictus enatis majore copia con- 

 tinent (e. gr. Bucida Buceras , Terminalia macroptera GuilL et 

 Perr.). Unde singulae in patria sua pro medicamentis adstringen- 

 tibus usitantur, applicatione modo interna modo externa ; nominantur 

 in America Laguncularia racemosa, Bucida Buceras, Terminalia 

 Catappa et latif'olia , quae omnes corticem tribuunt pure adstrin- 

 gcntem ; Conocarpus erecta, in quo insuper scatet principio amaro, 

 eo incolis Antillarum Chinac succedaneum largitur. Quod geron- 

 togaeas attinet , hoc loco praeter Terminaiiam Catappam (origine 

 asiaticam, sed jam inter americanas enumeratam, quibus, quum 

 introducta et efferata sit, hodie aequo fere jure ac gerontogaeis 

 adscribi potest) meminisse sufficiat corticis adstringentis Terminaliae 

 alatae et fructuum Terminaliarum Chebulae, Bellericae et citrinae, 

 qui efiicaciam habent purgantem el nomine „M\robalani" olim in 

 Europaeorum apparatum medicaminum recepti erant. ') 



Tanninum copiosum porro nonnullas ad opera coriaria et 

 tinctoria idoneas reddit; adhibentur in America Bucida Buceras, 

 Laguncularia racemosa et Conocarpus erecta in coriariis, Termi- 

 nalia Catappa ad praeparandum colorem nigrum. 



1) Praeter tanninum in his fructibus acidum gallicum , mucilago et 

 pigmentum fusco-flavum offenditur, ex Davy et Stknhouse. Cf. 

 Rochlkder, Pliytochemie p. 73. 



Altera hujus ordinis materia utilis est oleum pingue, quo 

 nonnullarum semina scatent. Hoc maxima elicitur copia e Com- 

 breti specie madagascariensi, butvrosum est — unde stirps nomen 

 tulit Combr. (Sheadendron) butyrosum — , aromaticum et ab in- 

 colis frequenter in cibis praeparandis adhibetur, adeo ad Mozam- 

 biquenses venditur. ') Minus copiosum est in aliis seminibus; e 

 quibus tamen aliqua, sapore insuper donata grato, nuces Avellanae 

 vel Amygdalos aemulante, magni propterea aestimantur et turn 

 cruda comeduntur, turn pariter ac Amygdali vario usui, etiam me- 

 dicinali, inserviunt. Talia praebent Terminaliae Catappa, latif'olia 

 et Pamea; Catappae revera tanti aestimata, ut arbor propterea 

 colatur et in Americam jampridem introducta sit. Narratur, se- 

 mina in hac arbore per culturam majora, putamina minora fieri. 



Stillat e quarundam truncis ramisque laesis gummi resinosum. 

 Quod in specie brasiliensi, Terminalia argentea (supra p. 86), 

 teste ill. Martio, medicamentum sistit incidens, resolvens, drasticum, 

 quod Gummi-guttae vices in Brasilia gerere valet, efficacia tamen 

 illi posthabendum 2 ); benzoideum contra est in Terminaliis angusti- 

 folia (indica) et mauritiana (in Mascarenis crescente), et in 

 ecclesiis insulae Mauritianae thuris loco comburitur. 



Merendiba, Terminaliae species in maritimis Bahiae crescens, 

 ulterius observanda, colore rubro-violaceo tingere dicitur. 



Principium acre, probabiiiter oleo sinapino affine, in Quis- 

 qualide, genere gerontogaeo offenditur, et inter anthelminthica locum 

 plantae paravit; in Combretaceis americanis nondum est cognitum. 



Denique memoria dignum est, nonnullas hujus ordinis stirpes 

 lignum offerre, quod in arte scriniaria, praecipue autem a fabris ad 

 trabes et asseres in aedificiis pontibusque adeo navibus exstruendis 

 haud parvi aestimatur. Inter americanas laudantur Terminalia 

 acuminata (Guarajuba Bras.), obovata et Bucida Buceras (supra 

 p. 91 — 94), in vetere orbe Terminalia citrina, Catappa, Anogeissi 

 species, aliaeque. 



Praeter haec, quae antecedentibus exposuimus, varia adhuc 

 ab auctoribus de usu Combretacearum narrantur ; quae autem, 

 quum nimis levia omnia mihi visa sint, silentio praetereamus. '. 



Eichler. 



1) Hoc oleum constituitur Oleino (35 %) et Margarino (75%), ex 

 Garuel, in Journ. Linn. Soc. IV. 169. 



2) Martius, Sy st. mat. med. veg. Bros. 91. 



CORRIGENDUM. 



Dolemus, quod supra praeterviderimus, nomina Terminalia modesta, quod equidem (supra p. 87) novae speciei imposuimus, et Terminalia 

 macroptera (supra p. 89), quo ill. Martius anno 1837 speciem brasiliensem salutavit, jam prius aliis speciebus indita fuisse. Priore enim sub nomine 

 el. Tulasne anno 1850 stirpem madagascariensem descripsit, et Terminalia macroptera apud ill. Guiixemin et Perrottet jam annis 1830 — 33 planta 

 Senegambica audivit. Igitur stirpes illae brasilienses novis nominibus salutari debent et proponimus: 



pro Terminalia modesta Eichl. nee Tul. novum nomen Terminalia subsericea, 

 et pro Terminalia macroptera Mart, nee Guilt, et Perr. novum nomen Terminalia grandialata. 



Eichler. 



